Kivándorlóhajó
Gondolod, hogy valaki fut hiába 
s a győzők nyomában, esztelen, 
a futó meg már-már veszve lenn 
visszafordul bőszen, hirtelen, 
százak ellen egy: a kék elem 
s a gyümölcsök harsány orgiája 
úgy viaskodott a tengeren,

hogy lassú narancsos-bárka lengett 
és átvitte őket a szürke, roppant 
gőzösükre s hozzá, ingva koppant 
a halászladik, mely oda áll, — 
s a hajó gyomrába már szenet vett, 
gúnyosan-nyiltan, mint a halál.
Versek